'O criză imobiliară este foarte puțin probabilă pe  termen mediu'
* (Interviu cu Mario Păun, antreprenor)
* Mario Păun are în desfășurare și urmează să deruleze proiecte cu o valoare totală de piață de 20-25 milioane euro
<b>Reporter:</b> Cum apreciați că a evoluat piața imobiliară anul trecut, având în vedere contextul macro-economic și situația geo-politică din zonă?
<b>Mario Păun:</b> Indicatorii macroeconomici din primul trimestru al anului trecut păreau să arate o evoluție mai degrabă descrescătoare a pieței imobiliare. Inflația de 15% și nivelul ridicat al dobânzii cheie, coroborate cu o putere de cumpărare diminuată, au creat îngrijorări atât la nivelul întregii economii, cât și la nivelul domeniului construcțiilor rezidențiale.